Diari Oficial de la Generalitat Valenciana


Sumari del DOGV 5945, del 02-02-2009 (2009/852)

RESOLUCIÓ de 5 de desembre de 2008, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents al gasoducte de gas natural denominat: Xarxa a Algorfa i les seues instal·lacions auxiliars, en el terme municipal d'Algorfa, en la província d'Alacant, s'aprova el projecte d'execució i es declara, en concret, la seua utilitat pública. Expedient número CBREDE 2007/29/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/852


Data del document
:   05-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Algorfa
    * empresa privada
    * gas natural

RESOLUCIÓ de 5 de desembre de 2008, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció de les instal·lacions corresponents al gasoducte de gas natural denominat: Xarxa a Algorfa i les seues instal·lacions auxiliars, en el terme municipal d'Algorfa, en la província d'Alacant, s'aprova el projecte d'execució i es declara, en concret, la seua utilitat pública. Expedient número CBREDE 2007/29/03. [2009/852]
Vist l'expedient amb referència CBREDE 2007/29/03, incoat pel Servici Territorial d'Energia d'Alacant, a instàncies de Gas Natural Distribución, SDG, SL, amb domicili a l'efecte de notificacions al c/ Gravador Esteve, 14, 46738 València, relatiu a la sol·licitud de 9 de maig de 2007, sobre autorització administrativa per a la construcció de les instal·lacions corresponents al gasoducte de gas natural denominat: Xarxa a Algorfa i les seues instal·lacions auxiliars, en el terme municipal d'Algorfa, província d'Alacant, s'aprove el projecte d'execució i es declare, en concret, la seua utilitat pública. S'adjunta un exemplar del projecte tècnic d'execució firmat per tècnic competent i visat pel col·legi professional corresponent amb data 20 d'abril de 2007.
Vist que per Resolució de la Direcció General d'Energia de 23 de juny de 2008 es procedix a realitzar el canvi de titularitat de les instal·lacions de transport secundari de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribución, SDG, SL, a favor de Gas Natural Cegas, SA, entre les quals figura la instal·lació que se sol·licita en l'expedient de referència.
Vist que consta com a antecedent, la Resolució d'esta Direcció General d'Energia de 19 de juliol de 2006, per mitjà de la qual s'atorga a Gas Natural Distribución, SDG, SA, autorització administrativa per a la construcció de les instal·lacions corresponents al gasoducte de gas natural denominat: Redován-Los Montesinos-Torrevieja i les seues instal·lacions auxiliars, en els termes municipals de Redován, Orihuela, Benejúzar, Almoradí, Algorfa, Rojales, Benijófar i Los Montesinos, en la província d'Alacant, s'aprova el projecte d'execució i es declara, en concret, la seua utilitat pública. (Expedient: CBREDE 2004/62/03)
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i a allò que s'ha preceptuat en el Decret 162/90, de 15 d'octubre, sobre Impacte Ambiental, modificat pel Decret 32/2006, de 10 de març, per mitjà d'anuncis en el Butlletí Oficial de la Província d'Alacant de 2 de juliol de 2007, en el Diari Oficial de la Comunitat Valenciana de 2 d'agost de 2007 i en els diaris de premsa Información i La Verdad del dia 14 d'agost de 2008, així com en el tauler d'anuncis de l'Ajuntament d'Algorfa, únic afectat pel projecte, no han sigut presentades al·legacions a la sol·licitud realitzada.
Vist, que de conformitat amb la sol·licitud efectuada segons el que establix el Reial Decret 1434/2002 s'ha remés a l'Ajuntament d'Algorfa, únic afectat pel traçat del gasoducte, la separata del projecte presentat, i se sol·licita l'informe que dóna conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. No consta en l'expedient la contestació a l'informe sol·licitat pel Servici Territorial d'Energia.
Vist que, a petició del Servici Territorial d'Energia d'Alacant, el Servici d'Avaluació d'Impacte Ambiental de la Conselleria de Medi Ambient, Aigua, Urbanisme i Habitatge va remetre l'informe de 23 de gener de 2008, per mitjà del qual es manifesta que no cal sotmetre el projecte al procediment d'avaluació ambiental, i, no obstant això, s'haurà executar el mateix d'acord amb les consideracions exposades en l'estudi d'impacte ambiental.
Vist que Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a esta zona geogràfica.
Vist que el projecte tècnic d'execució presenta un traçat plenament concretat, conté entre la seua documentació els plans pertinents a escala adequada, estan prou detallats i contenen una relació concreta i individualitzada dels béns i els drets afectats.
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.
Atés que el projecte disposa d'una definició i concreció de les característiques tècniques i de traçat que garantixen la màxima seguretat i la millor funcionalitat del gasoducte, estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol, per la qual es modifica la Llei 34/1998, de 7 d'octubre, del Sector d'Hidrocarburs.
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Atorgar autorització administrativa a l'empresa Gas Natural Cegas, SA, per a la construcció de les instal·lacions corresponents al gasoducte de gas natural denominat: Xarxa a Algorfa i les seues instal·lacions auxiliars, en el terme municipal d'Algorfa, província d'Alacant.
La present autorització estarà sotmesa a les condicions que figuren a continuació:
1. El titular de la instal·lació constituirà en el termini d'un mes una garantia per valor de 1.979,52 euros, import del dos per cent del pressupost de les instal·lacions afectades que figuren en la present resolució, per a garantir el compliment de les seues obligacions, d'acord amb l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la seua sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.
2. La Companyia Gas Natural Cegas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.
4. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
5. La present autorització s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
6. La present autorització s'atorga sense perjuí de tercers i deixa fora de perill els drets particulars.
7. Serà causa de revocació de la present autorització:
L'incompliment de la constitució del depòsit de garantia en la forma i el termini assenyalat en les presents condicions.
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
Segon
Aprovar el projecte d'execució del gasoducte denominat: Xarxa a Algorfa, firmat pel tècnic competent i visat pel col·legi professional corresponent amb data 20 d'abril de 2007, les característiques principals del qual s'indiquen a continuació i se'l sotmet a les condicions que igualment s'indiquen:
- Tipus de gas: gas natural.
- Punt de connexió: connexió amb el gasoducte Redován-Los Montesinos-Torrevieja amb autorització administrativa aprovada, rang de pressió APA(1), i que està situat a 400 m al nord del nucli urbà d'Algorfa, al costat de la rotonda en la carretera CV-935.
- Traçat: des del referit punt de connexió en la posició vàlvula d'inici, travessa diverses parcel·les per a prendre la direcció sud pel camí que arriba fins al nucli urbà, i el travessa, per a finalitzar en l'illa de cases del carrer de Sant Vicent Ferrer.
- Canonades: la longitud total és de 423 m, amb pressió APA(1) i 12 m amb pressió MPA(1), que recorre íntegrament el terme municipal d'Algorfa, soterrades a una profunditat sobre la seua generatriu superior, com a mínim d'1,00 m en la part de canonada amb pressió APA(1), de 0,80 m en zona rural i de calçada i de 0,60 m en voreres.
La canonada és d'acer al carboni de diàmetre 6'', especificació API 5L, qualitat grau B i 4,00 mm de grossària.
- Estació de regulació i mesurament (ERM): situada al final del traçat, amb pressió APA/MPA(1), de cabal nominal 1.000 m³(n)/h, amb una pressió d'entrada màxima de 16 bar i d'eixida de 4 bar.
- Instal·lacions auxiliars: protecció catòdica, per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador, el pol positiu del qual està connectat al llit anòdic o dispersiu, junt amb el sistema ja instal·lat corresponent al gasoducte Redován-Los Montesinos-Torrevieja.
Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.
Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.
- Pressupost: 98.976 euros.
Les condicions a què està sotmesa la mencionada aprovació són les següents:
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen.
2. El titular de l'esmentada instal·lació donarà compte de l'acabament de les obres al Servici Territorial d'Alacant, a l'efecte de reconeixement, amb presentació de l'oportú certificat de direcció, subscrit pel tècnic competent i visat pel col·legi oficial corresponent.
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.
4. L'administració deixarà sense efecte la present resolució en qualsevol moment que s'observe l'incompliment de les condicions imposades per esta. En estos supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven segons les disposicions legals vigents.
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes estes se li van notificar oportunament i van ser acceptades.
6. El termini d'execució de les obres serà de 3 mesos a partir d'ocupació real de les finques afectades. No obstant això, amb anterioritat a l'acabament del dit termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
Tercer
Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 5 de desembre de 2008.- El director general d'Energia: Antonio Cejalvo Lapeña.